Suchinthana/ta-wikipedia huggingface dataset:
கமேரூன் சர்வதேச நிறுவனம்

கமேரூன் சர்வதேச நிறுவனம் (முன்னதாக கூப்பர் கமேரூன் நிறுவனம்) schlumberger நிறுவனம் (உலகின் மிகப்பெரிய எண்ணெய் வயல்களில் ஒன்று) மற்றும் உலக அளவில் அழுத்த கட்டுப்பாடு, செயலாக்கம், ஓட்டக் கட்டுப்பாடு மற்றும் சுருக்க அமைப்பு,திட்ட மேலாண்மை,சந்தைக்கு பிறகான சேவைகளை எண்ணெய் மற்றும் வாயு மற்றும் செயல்முறை தொழிற்சாலைக்கு வழங்குகின்றது.இந்நிறுவனம் சுமார் 23,000 தொழிலாளர்களுக்கு வேலை அளிக்கிறது. மேலும் இந்நிறுவனம் பார்க் டவர்ஸ் சவுத், ஹூஸ்டன், டெக்சாசில் இருந்து செயல்படுகிறது.2006-இல் கூப்பர் கமேரூன் அலுவலக ரீதியாக "கமேரூன்" என்று பெயர் மாற்றப்பட்டது.

அமைப்பு 
கமேரூன் இந்நான்கு வழிகளில் செயல் படுகிறது:
 தோண்டுதல் மற்றும் உற்பத்தி  அமைப்பு  அழுத்த கட்டுப்பாடு கருவிகளை தயாரிக்கிறது மேலும் சந்தைக்கு பிறகான சேவைகளை உலகில் உள்ள நிறுவங்களுக்கு வழங்குகிறது.மேலும்,அமைப்புகளை வடிவமைத்தல் மற்றும்  திட்ட மேலாண்மை உலக நிறுவங்களுக்கு அளிக்கிறது.LeTourneau Technoligies நிறுவனத்தை கைபற்றியதின்மூலமாக தோண்டுதல்,சக்தி அமைப்பு மற்றும் கடல் சார்ந்த பிரிவுகள், மேலும் சிறந்த ஓட்டுனர்கள்,படைப்புகள்வரைதல்,ரோட்டரி டேபிள்,மண் குழாய்கள்,அமைப்புகளை வழங்குகின்றது.
 வால்வுகள் மற்றும் அமைப்புகள்  ஓட்டக் கட்டுப்பாடு உபகரங்களை தயாரிகின்றன.மேலும்,சந்தைக்கு பிறகான சேவைகளை உலகில் உள்ள நீர் மற்றும் எண்ணெய் நிறுவனகளுக்கு வழங்குகின்றது.
 அளவீடு அமைப்புகள்  எண்ணெய், வாயு மற்றும் செயல்முறை கட்டுப்பாடு நிறுவனங்களுக்கு  அளவீடுகளை வடிவமைத்து,உற்பத்தி செய்து விநியோகிக்கிறது.
 பெற்றீகோ செயல்முறை அமைப்புகள் செயல்முறை உபகரணங்களை உலகாளவிய நிறுவனகளுக்குவழங்குகிறது.
சுருக்க அமைப்புகள் உலகாளவிய நிறுவங்களுக்கு சுருக்க உபகரங்களை வாயு உற்பத்திகளுக்கு வழங்குகிறது.

வரலாறு 
சூப்பர் நிறுவனம் 1833-இல் சார்லஸ் மற்றும் எலியாஸ் கோபர் என்பவர்களால் தொடங்கப்பட்டது."கூப்பர் ஆரம்பத்தில் கார்லிஸ் புகை வண்டி இயந்திரங்களை தயாரிக்க வந்தது,ஆனால்,இயற்கை வாயு உள் ஏறி பொறிகளை 1900-இல் தயாரிக்க ஆரம்பித்தது.

மேற்கோள்கள்

வணிக நிறுவனங்கள்
நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
நயினார்கோயில் நாகநாதர் கோயில்

நயினார்கோயில் நாகநாதர் கோயில் தமிழ்நாட்டில் இராமநாதபுரம் மாவட்டம், பரமக்குடி அருகில் உள்ள நயினார்கோயில் என்னும் ஊரில் அமைந்துள்ள சிவன் கோயிலாகும்.

அமைப்பு
இக்கோயிலில் சிவன், பார்வதி, முருகன், தட்சிணாமூர்த்தி, நவக்கிரகங்கள், ஒரே சன்னதியில் மூன்று விநாயகர்கள் உள்ளனர். முன் கோபுரம் கிழக்கு நோக்கிய நிலையில் உள்ளது. இங்குள்ள நாகநாதர் துலாக்கோல் போல் உள்ளவர் என்று கூறுகின்றனர். திரிசங்கு சொர்க்கம் செல்ல விரும்பி தன் குரு வசிஷ்டரிடம் கூறினார். அதற்கு ஒரு வருடமாவது யாகம் செய்ய வேண்டும் என்றார். அதனை அவர் ஏற்காததால் திரிசங்குவை புலையனாகும்படி சபித்தார். விசுவாமித்திரரிடம் திரிசங்கு இதிலிருந்து நீங்குவதற்கான வழியைக் கேட்டார். நமச்சிவாய மந்திரத்தை உச்சரிப்பதன் மூலமாகவும், யாகம் நடத்துவதன் மூலமாகவும் அதன்படி ஒரே நாளில் சொர்க்கம் செல்லலாம் என்று அவர் கூறினார். யாகத்தை நடத்த வரும்படி வசிஷ்டரின் புத்திரர்களை கேட்டுக்கொண்டார். அவர்களோ சாபம் பெற்றவருக்காக யாகம் நடத்தமுடியாது என்று மறுத்தனர். அவர்களை வேடர்களாகும்படி அவர் சபித்தார். சாப விமோசனம் வேண்ட தெற்கேயுள்ள காட்டில் சிவ பூசை செய்து விமோசனம் பெறலாம் என்றார். அவர்களும் அவ்வாறே விமோசனம் பெற்றனர். இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

திருவிழாக்கள்
இறைவிக்கு ஆடியில் 15 நாளும், இறைவனுக்கு வைகாசியில் 10 நாளும் பிரம்மோற்சவம் நடத்தப்பெறுகின்றன. இவை தவிர பிரதோஷம், சிவராத்திரி உள்ளிட்ட பல விழாக்கள் நடத்தப்படுகின்றன. இக்கோயிலில் காரணாகம முறைப்படி ஒருகாலப் பூசை நடக்கின்றது.

படத்தொகுப்பு

மேற்கோள்கள் 

இராமநாதபுரம் மாவட்டத்திலுள்ள சிவன் கோயில்கள்
சுரப்பிக்கட்டி

சுரப்பிக்கட்டி (Adenoma) என்பது சுரப்பிகளின் பரப்பில் தோன்றும் தேவையற்ற அதிகரித்த வளர்ச்சியினைக் குறிக்கிறது. இது தீங்கற்ற கட்டியாகும். இது, வளர்ச்சியின் காரணமாக நரம்புத் தொகுதியில் அழுத்தும் போது வலியினை ஏற்படுத்துகிறது. இவ்வகைக் கட்டிகள் சுரப்பியில் தான் தோன்றும் என்பதில்லை. சுரக்கும் பண்படைய திசுக்களிலும் தோன்றும். இந்த வகைக் கட்டிகள் புற்றாக மாறவும் கூடும்.

இயக்குநீரைச் சுரக்கும் சுரப்பிகளில் பெரிதாக வளர்ந்து விட்ட கட்டிகள் அதிக அளவில் இயக்குநீரைச் சுரப்பதால், அந்த உறுப்பு இயக்குநீர் அதிகரிக்கக் காரணமாகிறது. 
இது குடலில் பொதுவாக இம்மாதிரியானக் கட்டிகள் தோன்றுகின்றன. குடலின் உள்பகுதியினைக் நோக்கப் பயன்படும் (colonoscope) குடல்நோக்கியின் துணையுடன் கண்டுகொள்ளலாம். தொடக்க நிலையில் கண்டு அறுவை செய்து கொண்டால் நல்லது. இல்லையெனில் அது புற்றாக வளர வாய்ப்புகள் அதிகம். பிச்சூட்டரியில் தோன்றும் கட்டிகள் அறுவை மருத்துவம் மூலம் நல்ல பயனைக் கொடுக்கிறது. இயக்குநீர் மருத்துவமும் உள்ளது. பெண்களிடம் அதிகம் காணப்படுகிறது. இது தைராய்டு சுரப்பிக்கும் பொருந்தும். மார்பகத்திலும் இம்மாதிரிக் கட்டிகள் தோன்றக்கூடும். அறுவை மருத்துவம் நல்லது. இளம்பெண்களிடம் அதிகம் காணப்படுகிறது. அட்றினல் சுரப்பியிலும் இதுபோன்றக் கட்டிகள் தோன்றும். அரிதாகவே புற்றாக மாறுகிறது. சுரப்புநீர் அதிகம் தோன்றும். சிறுநீர் சுரப்பிச் சுவரிலும் தோன்றும். அரிதாக நுரையீரல், குடல்வால்,கல்லீரல் போன்ற உறுப்பிகளிலும் காணப்படும்.

சுரப்பிச்சுவர் புற்று (Adenocarcinoma) என்பது சுரப்பிக் கட்டிகள் புற்றாக மாறும்போது இம்மாதிரியான வளர்ச்சி புற்றுச்சுவர் பற்று எனப்படுகின்றன.

வலைதளத்திலிருந்து பெற்ற தகவல்

மேற்கோள்கள்

உடற்கூற்றியல்
சுரப்பிகள்
கோவிலூர் கொற்றவாளீசுவரர் கோயில்

கோவிலூர் கொற்றவாளீசுவரர் கோயில் தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.

அமைவிடம்
இக்கோயில் சிவகங்கை மாவட்டத்தில் கோவிலூர் என்னுமிடத்தில் அமைந்துள்ளது. கடல் மட்டத்திலிருந்து சுமார் 108 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°04'56.7"N, 78°44'44.0"E (அதாவது, 10.082412°N, 78.745562°E) ஆகும்.

இறைவன், இறைவி
இக்கோயிலின் மூலவராக  கொற்றவாளீசுவரர் உள்ளார். இறைவி நெல்லையம்மன் ஆவார். பிரதோஷம், பௌர்ணமி, சிவராத்திரி உள்ளிட்ட பல விழாக்கள் நடத்தப்படுகின்றன.

அமைப்பு
கோயிலின் முன் புறத்தில் சதுர வடிவில் தெப்பம் உள்ளது. நடுவில் 16 தூண்களுடன் நீராழி மண்டபம் காணப்படுகிறது.  கோயிலின் மண்டபத்தில் ஆடல்வல்லான் சிலை காணப்படுகிறது. வீணை சரசுவதி, சாரதாம்பிகை, ஊர்த்துவ தாண்டவ நடராஜர், மீனாட்சி கல்யாணம், ரிஷப வாகனத்தில் சிவன் பார்வதி, மயில் மீது சண்முகர், வீரசேகர பாண்டியன் ஆகியோரின் சிற்பங்கள் காணப்படுகின்றன.

வரலாறு
ஆதியில் பாண்டியர்களால் கட்டப்பட்ட இந்த கோயில், காலவோட்டத்தில் சிதிலமடைந்துள்ளது. பின்னர் 
கோவிலூரில் வேதாந்த மடத்தை நிறுவிய கோவிலூர் ஆண்டவர் என்று போற்றப்படும் முத்துராமலிங்க சுவாமிகளால் பொ.ஆ.1818-இல் இக்கோயில் கற்றளியாக்கப்பட்டது.

புராண கதை
சிவனின் பக்தரான சிவகுப்தன், சுதன்மை தம்பதியரின் வயல் அறுவடைக்குத் தயாரான காலகட்டத்தில் அவர்களுடைய மகளான அரதனவல்லியைக் காவலுக்கு அனுப்பினர். அங்கு செல்லாமல் மலர்ச்சோலைக்குச் சென்றாள் அரதனவல்லி. அவளுடைய தாயார் அவளுக்கு உணவு எடுத்துச் சென்றாள். அப்போது  இறைவி மகள் வடிவில் காவல் காத்துக்கொண்டிருந்தார். சுதன்மை தந்த உணவை உண்டாள். வீட்டுக்கு வந்த அரதனவல்லி தனக்குப் பசியாக இருக்கிறது என்று கூறவே பின்னர் இறைவியே மகள் வடிவில் வந்து உணவு உண்டதை உணர்ந்தார். ஆனால் இறைவிக்கு நெல்லையம்மன் என்ற பெயரும் உண்டு.  மற்றொரு வரலாறும் இக்கோயிலைப் பற்றி கூறுகின்றனர். காளையார் கோயிலை பாண்டிய மன்னரான வீரபாண்டியன் ஆண்டு வந்தபோது இறைவனின் அருளால் ஒரு வாளைப் பெற்றிருந்தான். மன்னன் வேட்டையாடச் சென்றபோது சிவனின் திருவிளையாடல் ஆரம்பமானது. மாய மான் ஒன்றைக் கண்டு அதனைத் துரத்திச் செல்லும்போது அவனிடம் இருந்த வாள் இறையருளால் மறைந்தது. இறைவனின் அருளால் ஒரு அந்தணனும், ஒரு புலியும் வர நேரிட்டது. அந்தணரின் உயிரைக் காக்க புலியுடன் போரிட்டு தன் உயிரைத் தர தயாரானான் மன்னன். புலியும், அந்தணரும் மறைந்தனர். அங்கு அருகே இறைவன் லிங்கத்திருமேனியாகக் காட்சி தந்தார். அவரை மூலவராக வைத்து மன்னன் கோயில் எழுப்பினான். கொற்ற வாளை வழங்கிய சிவன் என்ற நிலையில் மூலவர் கொற்றவாளீசுவரர் என்றழைக்கப்பட்டார்.

மேற்கோள்கள் 

சிவகங்கை மாவட்டத்திலுள்ள சிவன் கோயில்கள்
ஜீவன் பிரமான்

ஜீவன் பிரமான் (Jeevan Pramaan) என்பது இந்தியாவில் ஆதார் மூலம் வழங்கப்படும் ஒரு எண்ணிம வாழ்வுரிமை சான்றிதழ் ஆகும் .இந்தியப் பிரதமர் நரேந்திர மோதியால் நாட்டு மக்களுக்கு 2014 நவம்பர் 10 அன்று இந்தச் சேவை தொடங்கப்பட்டது. இத்திட்டத்தின் மூலம் சுமார் ஒரு கோடி ஓய்வூதியதாரர்கள் பயன் பெறுகிறார்கள். டிஜிட்டல் வாழ்வுரிமை சான்றிதழ் சமர்ப்பிப்பது மூலம் ஒவ்வொரு ஆண்டும் நவம்பர் மாதம் நேரில் வந்து சமர்ப்பிக்க வேண்டிய வாழ்வுரிமை சான்று எண்ணிம மயமாக்கப்பட்டு உள்ளது .இந்த சேவையைப் பெற அருகில் உள்ள பொதுசேவை மையங்களை அணுகிப் பெறக்கூடியதாக உள்ளது. மேலும் பல தகவல்கள் மற்றும் சேவை குறித்த அரசாணைகள் இந்த இணையதளத்தில் கொடுக்கப்பட்டு உள்ளது.

எண்ணிம வாழ்வுரிமை சான்றிதழ்  பயனாளிகள் பட்டியல் 
 மத்திய அரசு  ஓய்வூதியதாரர்கள்
 மாநில அரசு    ஓய்வூதியதாரர்கள்
 பொது துறை   ஓய்வூதியதாரர்கள்

சான்றிதழ் பெற தேவையான ஆவணங்கள்
ஓய்வூதிய கொடுப்பாணை எண்
ஆதார் எண்
வங்கி கணக்கு புத்தகம்

பயனாளிகள் எண்ணிக்கை

வெளி இணைப்புகள் 

இணைய அரசு
மின் ஆளுமைத் திட்டங்கள்
இந்திய அரசுத் திட்டங்கள்
இணைய_பெட்டகம்
மோதி ஆட்சியின் திட்டங்கள்
மணிமங்கலம் தர்மேசுவரர் கோயில்

மணிமங்கலம் தர்மேசுவரர் கோயில் என்பது தமிழ்நாட்டில் காஞ்சீபுரம் மாவட்டத்தில் மணிமங்கலம் என்ற ஊரில்  உள்ள சிவன் கோயிலாகும்.

அமைவிடம்

இக்கோயில் காஞ்சீபுரம் மாவட்டத்தில் மணிமங்கலம்  என்னுமிடத்தில் அமைந்துள்ளது. முன்னர் இவ்வூர் வேதமங்கலம் என்றழைக்கப்பட்டது. கடல் மட்டத்திலிருந்து சுமார் 47 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°54'56.2"N, 80°02'36.6"E (அதாவது, 12.915608°N, 80.043502°E) ஆகும்.

இறைவன், இறைவி
இக்கோயிலின் மூலவராக தர்மேசுவரர் ஆவார். இறைவி வேதாம்பிகை ஆவார். இக்கோயிலின் தல மரம் சரக்கொன்றை ஆகும். கோயிலின் தீர்த்தம் சிவபுஷ்கரணி ஆகும்.

அமைப்பு
இறைவன் சன்னதியும், இறைவி சன்னதியும் தனித்தனியாக உள்ளன. லிங்கத் திருமேனியான மூலவர் சதுர வடிவத்தில் உள்ளார். இறைவி நின்ற நிலையில் உள்ளார். சதுர்வேத விநாயகர், பைரவர், சனீசுவரர், வள்ளி தெய்வானையுடன் கூடிய சுப்பிரமணியர், அனுக்கை விநாயகர், சுந்தரர், நாவுக்கரசர், நவக்கிரகங்கள் ஆகியோர் உள்ளனர். விமானம் கஜபிருஷ்ட அமைப்பைச் சேர்ந்தது. மூலவருக்கு முன்னுள்ள நந்தி அழகாக சிற்ப வேலைப்பாட்டுடன் உள்ளது. இக்கோயிலில் ரிக், யஜுர், சாமம், அதர்வணம் என்ற நான்கு வேதங்களும் விநாயகரை வழிபட்ட நிலையில் இங்கு ஒரே வரிசையில் நான்கு விநாயகர்கள் உள்ளனர். திருச்சுற்றின் பின் புறம் இரு திசைகளிலும் இரு விநாயகர்கள் உள்ளனர். முன்பொரு காலத்தில் இப்பகுதியை ஆண்டுவந்த பல்லவ மன்னர் பல தானதருமங்களைச் செய்தான். அப்போது கோயில் கட்டுவது பற்றியும் சிந்தித்தான். அப்போது சிவன் ஒரு அடியார் வேடத்தில் வந்திருந்து தனக்கு தானம் கேட்க, இறைவனே வந்ததை உணர்ந்து கோயிலைக் கட்டினான்.

விழாக்கள்
ஆடிப்பூரம், நவராத்தி, சிவராத்திரி, மார்கழி திருவாதிரையில் சிறப்பு பூசை,  உள்ளிட்ட விழாக்கள் இங்கு நடைபெறுகின்றன.

படத்தொகுப்பு

மேற்கோள்கள் 

காஞ்சிபுரம் மாவட்டத்திலுள்ள சிவன் கோயில்கள்
தஞ்சாவூர் திரௌபதியம்மன் கோயில்

தஞ்சாவூர் மாநரில் மட்டும் ஆறு திரௌபதியம்மன் கோயில்கள்

அமைவிடம்
1.திரெளபதிஅம்மன் கோவில்- திரெளபதிஅமமன் கோவில்தெரு,கீழவாசல்

2.திரெளபதி அம்மன் கோவில்- மானோஜியப்பா வீதி[கோட்டை],தெற்குவீதி

3.திரெளபதி அம்மன் கோவில்-நீத்துக்காரத்தெரு,கரந்தை

4.திரெளபதி அம்மன் கோவில்-கீரைக்காரத்தெரு,கரந்தை

5.திரெளபதி அம்மன் கோவில்-ஒத்தைத்தெரு,கரந்தை

6.திரெளபதி அம்மன் கோவில்-பூக்குளம்,கரந்தை

குடமுழுக்கு
⏩️11 செப்டம்பர் 2008இல் இக்கோயிலில் குடமுழுக்கு நடைபெற்றது.

⏩️3 செப்டம்பர் 2023ல் இக்கோயில் குடமுழுக்கு நடைபெற்றது.

மேற்கோள்கள்

தஞ்சாவூர் மாவட்டத்திலுள்ள அம்மன் கோயில்கள்
சாக்தம்
பிரிகு ஏரி

பிரிகு ஏரி (Bhrigu Lake) இந்தியாவின் இமாச்சலப் பிரதேசத்தில் உள்ள குல்லு மாவட்டத்தில் கடல் மட்டத்தில் இருந்து 4300 மீட்டர் (14100 அடி) உயரத்தில் அமைந்துள்ள ஓர் எரியாகும்.  ரோதங் கணவாய்க்கு கிழக்கில், குலாபா கிராமத்திலிருந்து 6 கிலோமீட்டர் தொலைவில் அமைந்துள்ளது. மணாலிக்கு அருகிலுள்ள வெப்ப நீர் ஊற்றுக்குப் பிரபலமான இடமான வாசித் கோயிலில் இருந்து மலையேற்றத்தின் மூலம் அல்லது குலாபா கிராமத்திலிருந்து மலையேற்றத்தின் மூலம் பிரிகு ஏரியை அடையலாம். உண்மையில் குலாபாவில் இதற்கென தனியிடம் எதுவுமில்லை என்றாலும்  உண்மையில் பிர் பஞ்சால் மலைத்தொடரின்  ஒரு பகுதியாக உள்ளது. மகரிசி பிரிகுவின் நினைவாக இந்த ஏரிக்கு அப்பெயரிடப்பட்டது     . .

மகரிசி பிரிகு ஏரி அருகில் அமர்ந்து தியானம் செய்தார் என மரபுவழிக் கதைகள் தெரிவிக்கின்றன. எனவே இது ஒரு புனிதமான இடமாக நம்பப்படுகிறது. உள்ளூர் காரணமாக இந்த ஏரி முற்றிலும் உறைந்து போவதேயில்லை என்று நம்புகிறேன். எனவே இந்த ஏரி எப்பொழுதும் முழுவதுமாக உறைந்து போவதில்லை என்றும் நம்பப்படுகிறது.

மேற்கோள்கள்

புற இணைப்புகள்
 Himachal Pradesh Tourism Department

இமாச்சலப் பிரதேச ஏரிகள்
தலாய்

தலாய் (Talai) என்பது இந்தியாவின் இமாச்சலப்பிரதேசத்தில் இருக்கும் பிலாசுபூர் மாவட்டத்திலுள்ள ஒரு பேரூராட்சி ஆகும்.

மக்கள் தொகையியல் 

2001 ஆம் ஆண்டின் இந்திய மக்கள் தொகைக் கணக்கெடுப்பின்படி தலாய்  நகரத்தின் மக்கள்தொகை 2010  நபர்கள் ஆகும்.  இம்மக்கள்தொகையில் 53% நபர்கள் ஆண்கள் மற்றும் 47% நபர்கள் பெண்களாவர். இக்கிராமத்தின் எழுத்தறிவு சதவீதம் 71% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாலும். எழுத்தறிவு பெற்றவர்களில் 75% நபர்கள் ஆண்கள் மற்றும் 68% நபர்கள் பெண்களாவர். 15% நபர்கள் 6 வயதுக்கு குறைவானவர்களாக உள்ளனர்.  பாபா பாலாக் நாத்  தெய்வத்திற்காக அர்ப்பணிக்கப்பட்ட மூன்று கோயில்கள் இங்கு உள்ளன.  நான்கு பள்ளிகள், மூன்று மருத்துவமனைகளில், ஒரு காவல் நிலையம், ஒரு கிரிக்கெட் மைதானத்தில் (கட்டுமானத்தின் கீழ்), இரண்டு வங்கிகள் மற்றும் ஒரு தானியங்கி பணம் வழங்கு இயந்திரம் முதலியவை உள்ளன. இங்கு பேருந்து நிறுத்தம் இல்லை என்றாலும், நகரத்தில் ஒரு டசன் சிறிய உணவகங்கள் மற்றும் 100 க்கும் மேற்பட்ட கடைகளுடன்  இணைந்துள்ளன.

மேற்கோள்கள் 

இமாச்சலப் பிரதேசம்
பிலாஸ்பூர் மாவட்டத்திலுள்ள ஊர்களும் நகரங்களும், இமாச்சலப் பிரதேசம்
இமாச்சலப் பிரதேசப் புவியியல்
அனைவருக்கும் அடிப்படை வருமானம்

அனைவருக்கும் அடிப்படை வருமானம் (universal basic income) அல்லது கட்டுகளற்ற அடிப்படை வருமானம், குடிமகனின் வருமானம், அடிப்படை வருமான பொறுப்புறுதி)  என்பது ஒரு நாட்டின் அனைத்து குடிமக்களுக்கும், அவர்களது வறுமை நிலை பற்றி கருத்தில் கொள்ளாது, எவ்வித எதிர்பார்ப்புகளுமின்றி அரசு அல்லது அரசுத்துறை நிறுவனம் மூலம் வழங்கப்படும் சமூக பாதுகாப்பு நிதியாகும்; இதனைத் தவிர அவர்களுக்கு வேறு வருமானம் இருக்கலாம்.

வறுமைக்கோட்டிற்கு கீழுள்ள அனைவருக்கும் வழங்கப்படும் கட்டற்ற பணப்பட்டுவாடா சில நேரங்களில் பகுதியான அடிப்படை வருமானம் எனப்படும்.

மேற்சான்றுகள்

சமூக நலத் திட்டங்கள்
எர்னெசுட்டு வில்லியம் பிரவுன்

எர்னெசுட்டு வில்லியம் பிரவுன் (Ernest William Brown, 29 நவம்பர் 1866 – 22 சூலை 1938) ஓர் ஆங்கிலேயக் கணிதவியலாளரும் வானியலாளரும் ஆவார். இவர் தன் வாழ்நாலின் பெரும்பகுதியை அமெரிக்காவிலேயே கழித்தார். இவர் இயல்பாக 1923 இல் அமெரிக்க குடிமகனாகவும் ஆனார்.

இவரது வாழ்நாள் பணி நிலா இயக்கமும் நிலாக் கோட்பாடும் ஆகும், இவர் மிகவும் துல்லியமான நிலாப் பட்டியல்களைத் தொகுத்தார்.  இவர் கோள்களின் இயக்கங்களையுமாய்வு செய்தார். திராயிய குறுங்கோள்களின் வட்டணைகளையும் கணக்கிட்டார்.

வாழ்வும் பணியும்

பிரவுன் இங்கிலாந்தில் இருக்கும் கிங்சுடன் அல் எனும் இடத்தில் பிறந்தார். இவர் வில்லியத்துக்கும் மார்ட்டின் எனப்பட்ட எம்மாவுக்கும் பிரந்த நால்வரில் இரண்டாமவர். இவரது த்ந்தையார் முதலில் உழவராக இருந்து பின்னர் மரவணிகரானார். இவரது தாயாரும் தம்பியும் 1870 இல் காய்ச்சலில் இறந்தனர். அப்போது இவருக்கு 4 அகவையும் ஆகவில்லை. இவரும் இரு அக்காவும் தங்கையும் மணமாகாத அத்தையால் ஐந்து ஆண்டுகள் (தந்தைக்கு மறுமணம் ஆகும்வரை) வளர்க்கப்பட்டனர்.

கல்வியும் தொடக்கநிலைப் பணியும்
இவர் எர்ட்போர்டுசயரில் இருக்கும் டாட்டெரிட்ஜ் பார்க் பள்ளியில் கல்வி பயின்றார், இது இப்போது டோர்செட் அவுசு பள்ளியின் ஒருபகுதியாக உள்ளது. Hull and East Riding College . பள்ளி முடிந்த்தும், இவர் கேம்பிரிட்ஜ் கிறிஸ்து கல்லூரியில் சேர்ந்தார்.அங்கு இவர் தகவுறு முதல்வகுப்பில் பட்டம் பெற்றுள்ளார். மேலும் இவர் கேபிரிட்ஜ் பல்கலைக்கழகத்திலேயே ஆறாம் விரேங்கிலர் கணித்த் தகுதியுடன் 1887 இல் பட்டம் பெற்றார். அங்கேயே இவர் பட்டமுதுவர் கல்வியும் ஜார்ஜ் ஓவர் டார்வின் வழிகாட்டுதலின்கீழ் தொடர்ந்துள்ளார். 1888 ஆம் ஆண்டு கோடையில் டார்வின் இவரை நிலாக் கோட்பாடு சார்ந்த ஜார்ஜ் வில்லியம் கில்லின் ஆய்வைப் படிக்கச் சொன்னார் . இது பிரவுனின் முழு வாழ்நாள் ஆய்வுப் போக்கையும் தீர்மானித்தது.

இவர் 1889 இல் கிறிஸ்து கல்லூரியின் ஆய்வுறுப்பினர் ஆக்கப்பட்டார். மேலும் அதே ஆண்டில் இவர் அரசு வானியல் கழக உறுப்பினராகவும் தேர்வு செய்யப்பட்டார். இவர் தன் முதுவர் பட்ட்த்தை 1891 இல் பெற்ரார். பின் கேம்பிரிட்ஜில் இருந்து வெளியேறி, பென்சில்வேனியாவில் இருக்கும் ஏவர்போர்டு கல்லூரியில் கணிதவியல் பயிற்றுநராகச் சேர்ந்தார். இங்கு இவர் படிப்படியாக உயர்ந்து 1893 இல் கணிதவியல் பேராசிரியர் ஆனார். என்றாலும் இவர் ஒவ்வோராண்டு கோடையிலும் கேம்பிரிட்ஜுக்கு வந்து இவரது முன்னாள் பயிற்றுநரான டார்வினுடன் தங்குவார்.

தகைமை

விருதுகள்

ஆடம்சு பரிசு (1907)
அரசு வானியல் கழகப் பொற்பதக்கம் (1907)
புரூசு பதக்கம் (1920) 
ஜேம்சு கிரெய்கு வாட்சன் பதக்கம் (1936)

இவர் பெயர் இடப்பட்டவை

நிலாவில் உள்ள ஒரு குழிப்பள்ளம் பிரவுன் குழிப்பள்ளம்  என இவர் பெயரால் அழைக்கப்படுகிறது
குறுங்கோள் 1643 பிரவுன்
பிரவுன் நிலாவிருப்பு எண்

மேற்கோள்கள்
—வெளி இணைப்புகள்==
 Brown, E.W. An Introductory Treatise on the Lunar Theory Cambridge University Press, 1896 (republished by Dover, 1960).
 Brown, E.W. Tables of the Motion of the Moon Yale University Press, New Haven CT, 1919.
 Brown, E.W. and Shook, C.A. Planetary Theory. Cambridge University Press, 1933 (republished by Dover, 1964).
 
 
 Bruce Medal page
 Awarding of Bruce Medal: PASP 32 (1920) 85
 Awarding of RAS gold medal: MNRAS 67 (1907) 300
 
National Academy of Sciences Biographical Memoir

1866 பிறப்புகள்
1938 இறப்புகள்
அமெரிக்க வானியலாளர்கள்
ஆங்கிலேய வானியலாளர்கள்
ஆங்கிலேயக் கணிதவியலாளர்கள்
முத்துப்பேட்டை தர்கா

முத்துப்பேட்டை தர்கா என்பது  இந்திய மாநிலமான தமிழ்நாட்டில் திருவாரூர் மாவட்டத்தில் உள்ள முத்துப்பேட்டை நகரில் உள்ள தர்கா ஆகும். இங்கு ஹழரத் ஷைக் தாவூத் காமில் ஒலியுல்லாஹ் எனும் இசுலாமிய சூபி ஞானி அடக்கம் செய்யப்பட்டுள்ளார்.

வரலாறு
இந்த தர்கா இந்திய துணைக்கண்டத்தின் சுமார் ஆயிரம் வருடங்கள் மிகப்பழமையான
தர்கா ஆகும். இது இஸ்லாமிய கட்டுமான முறைகளின்படி கட்டப்பட்டதாகும். சமூக சம உரிமை, பாகுபாடின்மை இன்றி முத்துப்பேட்டை தர்காவிற்கு அனைத்து சமுதாய மக்களும் வருகை தருகின்றனர். இது ஜம்பவனோடை தர்கா எனவும் அழைக்கப்படுகிறது.

கந்தூரி விழா
மத ஒற்றுமைக்கு எடுத்துக்காட்டாக இந்த தர்கா உள்ளது. இங்கு கந்தூரி விழா ஒவ்வொரு ஆண்டும் சிறப்பாக நடைபெறும்.

மேற்கோள்கள்

தமிழ்நாட்டு தர்காக்கள்
திருவாரூர் மாவட்டம்
தமிழ்நாட்டில் இசுலாம்
வன்னிவேடு அகத்தீசுவரர் கோயில்

வன்னிவேடு அகத்தீசுவரர் கோயில் என்பது தமிழ்நாட்டில் வேலூர் மாவட்டத்தில் உள்ள ஒரு சிவன் கோயில் ஆகும்.

அமைவிடம்
இக்கோயில் வேலூர் மாவட்டத்தில் வன்னிவேடு என்னுமிடத்தில் அமைந்துள்ளது. பாலாற்றின் வட கரையில் இக்கோயில் உள்ளது.

இறைவன், இறைவி
இக்கோயிலின் மூலவராக அகத்தீசுவரர் உள்ளார். அகத்தியர் அமைத்த லிங்கம் என்பதால் லிங்கம் குள்ளமாக இருக்கிறது. இறைவி புவனேசுவரி ஆவார். இறைவி, பீடத்தின் மீது தவக்கோலத்தில் நின்ற நிலையில் உள்ளார். சிவராத்திரி, பௌர்ணமி, பிரதோஷம் உள்ளிட்ட விழாக்கள் இங்கு சிறப்பாக நடைபெறுகின்றன.

வரலாறு
வன்னி மரங்கள் நிறைந்த இத்தல இறைவனை அகத்தியர்  மணலால் லிங்கம் அமைத்து வழிபட்டதாகக் கூறுவர். திருச்சுற்றில் அஷ்டதிக் பாலகர்கள், காசி விசுவநாதர், விசாலாட்சி, சுப்ரமணியர், சரபேசுவரர், கால பைரவர் ஆகியோர் தனி சன்னதிகளில் உள்ளனர். வன்னி மரத்தின் கீழ் விநாயகர், சனீசுவரர் அடுத்தடுத்து உள்ளனர்.

மேற்கோள்கள் 

வேலூர் மாவட்டத்திலுள்ள சிவன் கோயில்கள்
சரியத்பூர் மாவட்டம்

சரியத்பூர் மாவட்டம் (Shariatpur District) (, தெற்காசியாவில் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம்  டாக்கா கோட்டத்தில் அமைந்துள்ளது. வங்காளதேசத்தின் மையத்தில்  அமைந்த இம்மாவட்டத்தின் நிர்வாகத் தலைமையிடம் சரியத்பூர்  நகரம் ஆகும்.

மாவட்ட எல்லைகள்
சரியத்பூர் மாவட்டத்தின் வடக்கில் முன்சிகஞ்ச் மாவட்டமும், தெற்கில் பரிசால் மாவட்டமும், கிழக்கில் சந்திரபூர் மாவட்டமும், மேற்கில் மதாரிபூர் மாவட்டமும் எல்லைகளாக உள்ளது.

மாவட்ட நிர்வாகம்   
1174.05 சதுர கிலோ மீட்டர் பரப்பு கொண்ட சரியத்பூர் மாவட்டத்தை நிர்வாக வசதிக்காக சரியத்பூர் சதர், தமுத்தா, வெதோர்கஞ்ச், ஜாகிரியா, கோஷிர்ஹட் மற்றும் நரியா என ஆறு துணை மாவட்டங்களாகப் பிரிக்கப்பட்டுள்ளது.

இம்மாவட்டம் ஐந்து நகராட்சி மன்றங்களையும்,  அறுபத்தி ஐந்து கிராம ஒன்றியக் குழுக்களையும், 556  வருவாய் கிராமங்களையும், 1254 கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் 8000 ஆகும். தொலைபேசி குறியிடு எண் 0601 ஆகும். இம்மாவட்டம்  மூன்று வங்காள தேச நாடாளுமன்றத் தொகுதிகளைக் கொண்டுள்ளது.

பொருளாதாரம்
இம்மாவட்டத்தில் பத்மா ஆறு, மெக்னா ஆறு, கீர்த்திநசா ஆறு, பலோங் ஆறு, தமுதியா ஆறு, ஆரியல் முதலிய ஆறுகள் பாய்வதாலும், ஆண்டு சராசரி மழைப் பொழிவு 2105 மில்லி மீட்டராக இருப்பதாலும், இம்மாவட்டம் நீர் வளமும், மண் வளமும் கொண்டதாக உள்ளது. இங்கு நெல், கோதுமை, வெங்காயம், வெள்ளைப்பூண்டு, தக்காளி, எண்ணெய் வித்துக்கள், வாழை, மா முதலியன பயிரிடப்படுகிறது.

மக்கள் தொகையியல்
1174.05 சதுர கிலோ மீட்டர் பரப்பு கொண்ட  இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை  11,55,824  ஆக உள்ளது. அதில் ஆண்கள்  5,59,075 ஆகவும், பெண்கள்  1 5,96,749  ஆகவும் உள்ளனர்.    ஆண்டு மக்கள் தொகை வளர்ச்சி விகிதம் 0.65% ஆக உள்ளது.   பாலின விகிதம்  94 ஆண்களுக்கு, 100  பெண்கள் வீதம் உள்ளனர்.  மக்கள் தொகை அடர்த்தி ஒரு சதுர கிலோ மீட்டர் பரப்பளவில்  984  நபர்கள் வீதம் வாழ்கின்றனர்.  மாவட்ட சராசரி எழுத்தறிவு  47.3%  ஆக உள்ளது. இம்மாவட்டத்தின் பெரும்பாலான  மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.

கல்வி 
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12),  நான்கு ஆண்டு படிப்பு கொண்ட இளநிலை பட்டப் படிப்பு  மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.

கல்வி நிலையங்கள்  
சரியத்பூர் மாவட்டத்தில் 772 தொடக்கப் பள்ளிகளும், 19 இளையோர் பள்ளிகளும், 83 உயர்நிலைப் பள்ளிகளும், மூன்று அரசுக் கல்லூரிகளும், பதின்மூன்று தனியார் கல்லூரிகளும், ஒரு தனியார் பல்கலைக்கழகமும் உள்ளது.

மேற்கோள்கள்

வங்காளதேச மாவட்டங்கள்
யாரொசுலாவ் வாச்செக்

யாரொசுலாவ் வாச்செக் (Jaroslav Vacek, 26 சூன் 1943 - 23 சனவரி 2017) செக் நாட்டுத் தமிழறிஞரும், இந்தியவியலாளரும், பேராசிரியரும் ஆவார். தமிழ் மொழிக்கான பங்களிப்புகளுக்காக இவருக்கு 2012 ஆம் ஆண்டில் குறள் பீடம் விருது வழங்கப்பட்டது.

யாரொசுலாவ் வாசெக் தெற்கு மற்றும் மத்திய ஆசிய கல்விக்கழகத்தின் பணிப்பாளராகவும், பிராகா சார்லசுப் பல்கலைக்கழகத்தின் மெய்யியல் பீடத்தின் தலைவராகவும் பணியாற்றியவர். சார்லசுப் பல்கலைக்கழகத்தில் 1976 இல் மொங்கோலிய மொழி ஆய்வு குறித்த புதிய கற்கை நெறியைத் தொடங்கினார். செக் நாட்டு கிழக்கத்தியக் கழகம், பிராகா மொழியியல் குழுமம் ஆகியவற்றின் உறுப்பினராகவும் இருந்தார். இவர் பகவத் கீதையை சமக்கிருதத்தில் இருந்து செக் மொழிக்கு மொழிபெயர்த்தார். இந்திய மொழியியல், திராவிட - அல்த்தாய் தொடர்புகள் ஆகியவற்றில் ஆய்வுகளை மேற்கொண்டார். தமிழ் மொழியில் சரளமாகப் பேசக் கூடியவர்

இவர் திருவனந்தபுரத்தில் இருந்து வெளியாகும் திராவிட மொழியியலுக்கான பன்னாட்டு ஆய்விதழ், புதுச்சேரியில் இருந்து வெளியாகும் திராவிடக் கற்கைகளுக்கான ஆய்விதழ் ஆகியவற்றின் ஆசிரியர் குழுவின் உறுப்பினராகப் பணியாற்றினார்.

வாழ்க்கைக் குறிப்பு
பேராசிரியர் வாச்செக் 1965 ஆம் ஆண்டில் சமற்கிருதத்திலும், தமிழிலும் பல்கலைக்கழகப் பட்டம் பெற்றார். 1976 இல் பிராகா சார்லசு பல்கலைக்கழகத்தில் மொங்கோலிய மொழிக் கற்கை நெறியை ஆரம்பித்தார். உலான் பத்தூர் நகரில் இவர் ஏறத்தாழ ஓராண்டு காலம் தங்கி மொங்கோலிய மொழி குறித்த ஆய்வுகளை மேற்கொண்டார். 1990 இல் சார்லசு பல்கைக்கழகத்தில் சமற்கிருதம், தமிழ் , வங்காள மொழிகளில் கற்கை நெறிகளை மீள ஆரம்பித்தார்.

வாச்செக் தமது ஆய்வுப் பணிக்காக இந்தியாவிற்கு பல முறை பயணம் மேற்கொண்டு வந்தார். 2016 சனவரியில் கோழிக்கோடு பல்கலைக்கழகத்தில் நடைபெற்ற பன்னாட்டு சமற்கிருந்த மாநாட்டில் உரையாற்றுவதற்காக வந்திருந்த போது தலையில் ஏற்பட்ட காயங்களால் மயக்கமுற்ற நிலையில் ஒரு மாதகாலம் மருத்துவமனையில் அனுமதிக்கப்பட்டு பின்னர் 2016 பெப்ரவரியில் பிராகா நகருக்கு கொண்டு செல்லப்பட்டார்.

பேராசிரியர் வாச்செக் 2017 சனவரி 23 ஆம் நாள் காலையில் பிராகா நகரில் காலமானார்.

விருதுகள் 
1997 – சார்லசு பல்கைக்கழக தங்க விருது
2006 – சார்லசு பல்கலைக்கழக நினைவு விருது
2012 - குறள் பீடம் விருது - தமிழ் மொழிக்கான பங்களிப்புகளுக்காக இந்திய குடியரசுத் தலைவர் விருது
2012 - அருந்தமிழ் விருது (பிரான்சு வொரயால் தமிழ்க் கலாச்சார மன்றம்)

மொழிபெயர்ப்பு நூல்கள்
வாஸந்தி எழுதிய ஆகாச வீடுகள், (பிராகா 2000, 199 பக்.; )
பகவத்கீதா (Praha 2000, 2ம் பதிப்பு, 243 பக்.

மேற்கோள்கள்

வெளி இணைப்புகள் 
 The Learned Society
 European Association of South Asian Studies
International Journal of Dravidian Linguistics
Seminar of Mongolian Studies 
 Pandanus Homepage 
Institute of South and Central Asia  
 / Czech Professor Jaroslav Vacek addressing in Tamil 

1943 பிறப்புகள்
2017 இறப்புகள்
செக் அறிவியலாளர்கள்
இந்தியவியலாளர்கள்
தமிழ் வளர்த்த பிற மொழியினர்
கி. அரங்கன்

கி. அரங்கன் (K.Rangan, 3 செப்டம்பர் 1942) தமிழ்நாட்டின் தஞ்சாவூரைச் சேர்ந்த மொழியியல் அறிஞர் ஆவார்.

பிறப்பு
தமிழ்நாட்டில் உள்ள கள்ளக்குறிச்சி மாவட்டத்தில் சின்னச்சேலம் என்னும் ஊரில் இவர் பிறந்தார். இவரது பெற்றோர் கிருஷ்ணசாமி ராஜம்மாள் ஆவர்.

கல்வி
 பி.ஓ.எல் (அண்ணாமலைப் பல்கலைக்கழகம், அண்ணாமலைநகர், தமிழ்நாடு, 1963)
 முதுகலை (அண்ணாமலைப் பல்கலைக்கழகம், அண்ணாமலைநகர், தமிழ்நாடு, 1965)
 முனைவர் (தில்லி பல்கலைக்கழகம், புதுதில்லி, 1973)

பணி
மைசூரிலுள்ள இந்திய மொழிகளின் நடுவண் நிறுவனத்தில் (En: Central Institutue of Indian Languages) 1970 முதல் 1982 வரையிலும், தஞ்சாவூர் தமிழ்ப் பல்கலைக்கழகத்தில் மொழியியல் துறையில் 1982 முதல் 2003 வரையிலும் பணியாற்றியுள்ளார்.

நூல்கள்
மொழியியல், இலக்கியம், சமூகவியல், இலக்கணம் உள்ளிட்ட துறைகளில் 60க்கும் மேற்பட்ட கட்டுரைகளை தமிழிலும், ஆங்கிலத்திலும் எழுதியுள்ளார். கீழ்க்கண்ட நூல்கள் உள்பட பல நூல்களை இவர் எழுதியுள்ளார்.

 தொடரியல் மாற்றிலக்கண அணுகுமுறை, தமிழ்ப் பல்கலைக்கழகம், தஞ்சாவூர், 1985 
 நோம் சோம்ஸ்கி பன்முக அறிமுகம், மொழியியல் துறை, கோயம்புத்தூர்

மேற்கோள்கள் 

தமிழறிஞர்கள்
மொழியியலாளர்கள்
1942 பிறப்புகள்
பெனி மாவட்டம்

பெனி மாவட்டம் தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம்  சிட்ட்காங் கோட்டத்தில் அமைந்துள்ளது. வங்காளதேசத்தில்  தென்கிழக்கில் அமைந்த இம்மாவட்டத்தின் நிர்வாகத் தலைமையிடம் பெனி நகரம் ஆகும். நவகாளி மாவட்டத்தின் சில பகுதிகளைக் கொண்டு பெனி மாவாட்டம் 15 பிப்ரவரி 1984-இல் புதிகாகத் துவக்கப்பட்டது. இம்மாவட்டம் நாட்டின் மொத்த வருவாயில் இரண்டாம் இடத்தை வகிக்கிறது.

மாவட்ட எல்லைகள் 
சிட்டகாங் கோட்டத்தில் 15 பிப்ரவரி 1984-இல் துவக்கப்பட்ட இம்மாவட்டத்தின் வடக்கில் கொமில்லா மாவட்டம் மற்றும் இந்தியாவின் திரிபுரா மாநிலமும், தெற்கில் வங்காள விரிகுடாவும், கிழக்கில் இந்தியாவின் திரிபுரா  மாநிலம் மற்றும் தென் கிழக்கில் சிட்டகாங் மாவட்டமும், மேற்கில் நவகாளி மாவட்டமும் எல்லைகளாகக் கொண்டுள்ளது.

மாவட்ட நிர்வாகம்
சிட்டகாங் கோட்டத்தில் 15 பிபரவரி 1984-இல் துவக்கப்பட்ட இம்மாவட்டம் 990.36 சதுர கிலோ மீட்டர் பரப்பளவு கொண்டது. இம்மாவட்டத்தை நிர்வாக வசதிக்காக  பெனி, சோனாகாஜி, சாகோல்நயா, பரசுராம், புல்காஜி, மற்றும் தகோன்வியா என ஆறு  துணை மாவட்டங்களாகப் பிரிக்கப்பட்டுள்ளது. 

இம்மாவட்டம் ஐந்து நகராட்சி மன்றங்களையும்,  நாற்பத்தி மூன்று  கிராம ஒன்றியக் குழுக்களையும், 497 வருவாய் கிராமங்களையும், 553  கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் 3900 ஆகும். தொலைபேசி குறியிடு எண் 0331 ஆகும். இம்மாவட்டம் மூன்று  வங்காளதேச  நாடாளுமன்றத் தொகுதிகளைக் கொண்டுள்ளது.

பொருளாதாரம்
இம்மாவட்டம் வேளாண் பொருளாதாரத்தையே நம்பியுள்ளது. இம்மாவட்டத்தில் பெனி ஆறு, சிறு பெனி ஆறு, மகுரி ஆறு, தகாத்தியா ஆறு, செலொனை ஆறுகள் பாய்வதால் நீர் வளமும், மண் வளமும் கொண்டுள்ளது. இம்மாவட்டத்தில் நெல், சணல், கோதுமை, கரும்பு, பலா, தென்னை, பயறு வகைகள் உருளைக்கிழங்கு முதலியன பயிரிடப்படுகிறது.

மக்கள் தொகையியல்
990.36 சதுர கிலோ மீட்டர் பரப்பு கொண்ட  இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை  14,37,371  ஆக உள்ளது. அதில் ஆண்கள்  6,94,128  ஆகவும், பெண்கள் 7,43,243  ஆகவும் உள்ளனர்.    ஆண்டு மக்கள் தொகை வளர்ச்சி விகிதம் 1.46 ஆக உள்ளது.   பாலின விகிதம்  93  ஆண்களுக்கு   பெண்கள் 100  வீதம் உள்ளனர்.  மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1451    நபர்கள் வீதம் வாழ்கின்றனர்.  மாவட்ட சராசரி எழுத்தறிவு  59.6%  ஆக உள்ளது.இம்மாவட்டத்தின் பெரும்பாலான  மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.

கல்வி 
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12),  நான்கு ஆண்டு படிப்பு கொண்ட இளநிலை பட்டப் படிப்பு  மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.

மேற்கோள்கள்

வெளி இணைப்புகள்

வங்காளதேச மாவட்டங்கள்
அயோடின் ஒற்றைபுளோரைடு

அயோடின் ஒற்றைபுளோரைடு (Iodine monofluoride) என்பது அயோடின் மற்றும் புளோரின் தனிமங்கள் சேர்ந்து உருவாகும் ஆலசன்களிடை சேர்மமாகும். இச்சேர்மத்தின் மூலக்கூற்று வாய்ப்பாடு IF ஆகும். சாக்கலேடு பழுப்பு நிறத்திலுள்ள இச்சேர்மம் 0 பாகை செல்சியசு வெப்பநிலையில் விகிதச்சமமின்றி  தனிமநிலை அயோடினாகவும் அயோடின் பென்டாபுளோரைடாகவும் சிதைவடைகிறது.
 
5 IF → 2 I2 + IF5

எனினும் இச்சேர்மத்தின் மூலக்கூற்றுப் பண்புகளை நிறமாலையியல் ஆய்வுகள் மூலமாக உறுதிபடுத்த முடியும். அயோடின் புளோரின் மூலக்கூறுகளுக்கு இடையிலான இடைவெளி 190.9 பைக்கோமீட்டர் மற்றும் I−F பிணைப்பின் பிரிகை ஆற்றல் 277 கிலோயூல் மோல்-1 ஆகும். 298 கெல்வின் வெப்பநிலையில் அயோடின் ஒற்றைபுளோரைடின் உருவாதல் வெப்பத்தின் செந்தர என்தால்பி மாற்றத்தின் அளவு ΔHf° = −95.4 கியூ மோல்−1, மற்றும் கிப்சின் பயனுறு ஆற்றல் அளவு ΔGf° = −117.6 கியூ மோல்−1.என மதிப்பிடப்பட்டுள்ளது. 

I2 + F2 → 2 IF

முக்குளோரோபுளோரோமீத்தேன் முன்னிலையில் இரண்டு தனிமங்களும் -45 பாகை செல்சியசு வெப்பநிலையில் வினைபுரிந்து அயோடின் ஒற்றைப் புளோரைடை உருவாக்க முடியும். ஆனால் இது நிலைப்புத்தன்மை அற்ற நிலையில் உள்ளது. 

I2 + IF3 → 3 IF

அயோடினும் அயோடின் டிரைபுளோரைடும் -78 பாகை செல்சியசு வெப்பநிலையில் முக்குளோரோபுளோரோமீத்தேன் முன்னிலையில் வினைபுரிந்தாலும் அயோடின் ஒற்றைப் புளோரைடு உருவாகிறது.  
அயோடின், வெள்ளி(I) புளோரைடுடன் வினைபுரிந்தாலும் அயோடின் ஒற்றைப் புளோரைடு உருவாகிறது.  

I2 + AgF → IF + AgI

வினைகள் 

தூய்மையான நைட்ரசன் மூவயோடைடு உருவாக்கத்தில் அயோடின் ஒற்றைப் புளோரைடு பயன்படுத்தப்படுகிறது.

BN + 3 IF → NI3 + BF3

மேற்கோள்கள் 

அயோடின் சேர்மங்கள்
புளோரைடுகள்
இடைஉப்பீனி சேர்மங்கள்
ஈரணு மூலக்கூறுகள்
2016 கோடைக்கால ஒலிம்பிக் போட்டிகளில் நிகழ்த்தப்பட்ட சாதனைகள்

2016 ஆம் ஆண்டு ரியோ டி செனிரோவில் நடந்த ஒலிம்பிக்கு விளையாட்டு போட்டிகளில் 27 உலக சாதனைகள் நிகழ்த்தப்பட்டன.

விளையாட்டுவாரியாக ஒலிம்பிக்கு & உலக சாதனைகள்

வில்வித்தை

தடகளம்

தோணி (சிறு படகு) Canoeing

மிதிவண்டி (சைக்கிள்)  தடம்

தற்கால ஐந்திறப் போட்டி

துடுப்பு (மூடு படகு)

துப்பாக்கி சுடுதல்

நீச்சல்

ஆண்கள்

பெண்கள்

Legend: r – First leg of relay

பளு தூக்குதல்

ஆண்கள்

பெண்கள்

World records set by date

உசா - உலக சாதனை

ஒசா - ஒலிம்பிக்கு சாதனை

மேற்கோள்கள்

கோடைக்கால ஒலிம்பிக்கில் நிகழ்த்தப்பட்ட சாதனைகள்
2016 கோடைக்கால ஒலிம்பிக் விளையாட்டுகள்
பொட்டாசியம் குளோரைடு

பொட்டாசியம் குளோரைடு (Potassium chloride, KCl) என்பது பொட்டாசியம், குளோரைடு ஆகியவற்றைக் கொண்ட ஒரு உலோக உப்பீனிய சேர்மம் ஆகும். மணமற்ற இந்த உப்பு வெண்ணிறம் அல்லது நிறமற்ற கண்ணாடிப் படிகத்தைப் போன்றதாகும். நீரில் எளிதில் கரையக்கூடியது, உப்பின் சுவையைக் கொண்டது. பொட்டாசியம் குளோரைடு உரமாகவும், மருத்துவம், உணவு பதப்படுத்தல் போன்றவற்றிலும் பயன்படுத்தப்படுகிறது. அத்துடன் உயிர்-போக்கும் ஊசி ஏற்றும் மரணதண்டனை முறைக்குப் பயன்படுத்தப்படும் மூன்று-மருந்துகள் அடங்கிய கலவைக்கு இதய நிறுத்தம் ஏற்படுத்தக்கூடிய மூன்றாவது மருந்தாகவும் இது கலக்கப்படுகிறது. இது இயற்கையாக சில்வைட்டு கனிமமாகவும், சில்வைனைட்டு படிகத்தில் சோடியம் குளோரைடுடனும் கிடைக்கிறது.

தயாரிப்பு

பொட்டாசியம் குளோடைடு சில்வைட்டு, கார்னலைட்டு, பொட்டாசு ஆகிய கனிமங்களில் இருந்து பிரித்தெடுக்கப்படுகிறது. இது கடல்நீரில் இருந்தும் பிரித்தெடுக்கப்படுகிறது. அத்துடன் பொட்டாசியம் நைத்திரேட்டு, ஐதரோகுளோரிக் காடி ஆகியவற்றில் இருந்து நைத்திரிக்கு அமிலத் தயாரிப்பில் துணை-விளைபொருளாகவும் பெறப்படுகிறது.

ஆய்வுக்கூடத்தில் தயாரிப்பு
பொட்டாசியம் குளோரைடு அதிக செலவில்லாமல் பெறப்படுவதால், ஆய்வுக்கூடத்தில் மிக அரிதாக தேவைக்காக மட்டும் தயாரிக்கப்படுகிறது. ஆய்வுக்கூடத்தில் இது பொட்டாசியம் ஐதராக்சைடு (அல்லது வேறு பொட்டாசியம் காரங்களை) ஐதரோகுளோரிக் காடியுடன் சேர்ப்பதால் பெறப்படுகிறது:

KOH  +  HCl   →   KCl  +  H2O

மேற்கோள்கள்

குளோரைடுகள்
உணவுப் பட்டியல் கனிமங்கள்
உலோக ஆலைடுகள்
பொட்டாசியம் சேர்மங்கள்
கார உலோகக் குளோரைடுகள்
பாறை உப்பு படிகக் கட்டமைப்பு
இளங்கலை கல்வியியல்

இளங்கலை கல்வியியல்  (Bachelor of Education) என்பது பள்ளிகளில் ஆசிரியர் பணிக்காக ஆசிரிய மாணவர்களைத் தயார் செய்யும் இளங்கலை தொழில்முறை பட்டம் ஆகும். இளங்கலை கல்வியியல் பயின்ற ஆசிரியர்கள் மாணவர்களுக்கு கற்பிக்க முழுமையாக தகுதி பெற்றவா்கள் ஆவா்.

இந்தியா
இந்தியாவில் இளங்கலை கல்வியியல்  கல்வியியல் கல்லூரிகளில் பயிற்றுவிக்கப்படுகிறது. 
 இளநிலைப் பட்டத்துடன் இளங்கலை கல்வியியல் பயின்றவர்கள் உயர் நிலை வகுப்புகளுக்கு (6 மற்றும் 10 வகுப்புகள்) கற்பிக்க தகுதி பெற்றவர்கள் ஆவர்.
 முதுநிலைப் பட்டத்துடன் இளங்கலை கல்வியியல் பயின்றவர்கள் மேல் நிலை வகுப்புகளுக்கு (11 மற்றும் 12 வகுப்புகள்) கற்பிக்க தகுதி பெற்றவர்கள் ஆவர்.

படிப்புக் காலம்
இந்தியா முழுவதும் ஆசிரியர் பயிற்சி நிறுவனங்களுக்கு அங்கீகாரம் அளிக்கும் அமைப்பான தேசிய ஆசிரியர் கல்வி மையம்  (என்.சி.டி.இ.) இளங்கலை கல்வியியல் படிப்பு காலம் 2 ஆண்டுகளாக உயர்த்தப்படும் என்று அறிவித்தது. இதையடுத்து 2015-2016 ஆம் கல்வி ஆண்டு முதல் அனைத்து  கல்வியியல் கல்லூரிகளிலும் நடைமுறைப்படுத்தப்பட்டது.

பல்கலைக்கழகம்
தமிழ்நாட்டிலுள்ள கல்வியியல் கல்லூரிகள் அனைத்தும் தமிழ்நாடு ஆசிரியர் கல்வியியல் பல்கலைக்கழகத்துடன் இணைக்கப்பட்டு உள்ளன.

மேற்கோள்கள்

இளநிலை பட்டங்கள்
அடி மண்

அடி மண் (subsoil) என்பது தரையின் மேர்பரப்பில் இருக்கும் மேல் மண்ணிற்குக் கீழாக நிலத்தடியில் உள்ள மண்ணாகும்.மேல் மண்ணைப் போலவே இதுவும் மணல், வண்டல் மற்றும் களிமண் போன்றவற்றின் சிறிய துகள்கள் சேர்ந்து அடி மண்னையும் உருவாக்குகின்றன. ஆனால் அடி மண்ணில் மேல் மண்ணில் உள்ள உயிர்ம பருப்பொருள்களையும் மற்றும் மட்கு உள்ளடக்கத்தையும் கொண்டிருக்கவில்லை.

நிலத்தடி மண்ணுக்குக் கீழேயிருப்பது கீழடுக்காகும்.  எஞ்சிய படுகைப் பாறை படிவுகள்  அல்லது  காற்றுவீச்சுப் படிவுகள் போன்றவை ஒன்றன்கீழ் ஒன்றாக படிந்துள்ளன.  படிவத்தின் கீழ் உள்ள மற்றொரு படிவம், உள்ளது.
அடர் மட்குகள் குறைவாக இருப்பதால் அடிமண்ணின் நிறம் மேல் மண்ணைக் காட்டிலும் வெளிர் நிறத்தில் காணப்படுகின்றன. இங்கு மரங்கள் போன்ற சில தாவரங்களின் ஆழமான வேர்கள் காணப்படலாம். ஆனால் பெரும்பாலான தாவரங்களின் வேர்கள் மேல் மண்ணின் மேற்பரப்பிற்குள்ளேயே உள்ளன.

களிமண் சார்ந்த அடிமண்ணே உலர்மண் கல், திமித்த மண்சுவர், போன்ற பல புவி கட்டுமானங்களுக்கு ஆதார மூலமாக உள்ளது.

சான்றுகள்

புற இணைப்புகள் 
 Topsoil and Subsoil
 Wossac அனைத்துலக மண்ணைப் பற்றிய தகவல் இணையம்.

மண் வகைகள்
ஈயம்(II) ஆக்சலேட்டு

ஈயம்(II) ஆக்சலேட்டு (Lead(II) oxalate) என்பது   PbC2O4.என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அடர் வெண் திண்மமாக இயற்கையில் ஈயம்(II) ஆக்சலேட்டு தோன்றுகிறது .

தயாரிப்பு 

வர்த்தக முறையிலும் ஈயம்(II) ஆக்சலேட்டு கிடைக்கிறது. ஈயம்(II) நைட்ரேட்டும் சோடியம் ஆக்சலேட்டு இரண்டும் தலைகீழாக்க வினையின் மூலமாக சேர்ந்து ஈயம்(II) ஆக்சலேட்டு உருவாக்கப்படுகிறது :

Pb2+( நீர்மம்) + C2O42− → PbC2O4 (திண்மம்).

கரைதிறன் 

ஈயம்(II) ஆக்சலேட்டு தண்ணீரில் சிறிதளவு கரைகிறது. அதிகமான அளவு ஆக்சலேட்டு எதிர்மின் அயனிகள் சேர்க்கப்பட்டால் கரைதிறன் உயர்கிறது. ஏனெனில் Pb(C2O4)22−அணைவு அயனி உருவாவதே காரணமாகும் .

மேற்கோள்கள் 

ஆக்சலேட்டுகள்
ஈயம்(II) சேர்மங்கள்
ஃபரூக்காபாத் போர்

ஃபரூக்காபாத் போர் (Battle of Farrukhabad) பிரித்தானிய கிழக்கிந்திய நிறுவனத்தின் படையினருக்கும் மராட்டியப் பேரரசு மன்னர் யசுவந்தராவ் ஒல்கருக்கும் இடையில் இரண்டாம் ஆங்கிலேய மராத்தியப் போர் காலத்தில் 1804 ஆம் ஆண்டு நவம்பர் 14 இல் நடைபெற்ற ஒரு போராகும்.

போர்க்களம் 

தற்பொழுது இந்தியாவின்  உத்தரப்பிரதேசத்திலுள்ள ஃபரூக்காபாத் நகரில் இப்போர் நடைபெற்றது. செனரல் கெரார்டு லேக் பிர்த்தானியப் படைக்கு தலைமை வகித்தார். 24 மணி நேரத்தில் 97 கிலோமீட்டர் தொலைவைக் கடந்து வந்து இவரது படை மகாராசா ஒல்கர் படைக்கு வியப்பை உண்டாக்கியது. மராட்டியர்களின் படை உறங்கிக் கொண்டிருந்த போதே லேக் தாக்குதலை தொடங்கிவிட்டார். ஒல்கர் தப்பியோடிய போதும் வழியில் பிடிபட்டார்

புவியியல் 

வட இந்தியாவில் உள்ள உத்தரப்பிரதேச மாநிலத்திலுள்ள பரூக்காபாத் மாவட்டத்திலுள்ள மூன்று வட்டங்களில் ஒன்றாக பரூக்காபாத் நகரம் உள்ளது.

மேற்கோள்கள் 

Alison, Sir Archibald. History of Europe, Volume 11

இந்தியப் போர்கள்
பிரித்தானியக் கிழக்கிந்தியக் கம்பனி போர்கள்
மராட்டியப் பேரரசு
காரைக்கால் நகராட்சி

காரைக்கால் நகராட்சி, புதுச்சேரி ஒன்றிய பிரதேசத்தில் இருக்கும் காரைக்கால் மாவட்டத்தில் உள்ள ஒரே நகராட்சி. 2011ஆம் ஆண்டு 
மக்கள்தொகை கணக்கெடுப்பின் அடிப்படையில் காரைக்கால் மாவட்டத்தின் 49 விழுக்காடு  மக்கள் நகரப்பகுதியில் வசிக்கிறார்கள். புதுச்சேரி அரசின் உள்ளாட்சித் துறையின் கீழ் நகராட்சியின் நிர்வாகம் செயல்படுகிறது. உள்ளாட்சித் துறையின் இயக்குநர் அவர்கள் நகராட்சி ஆணையரை வழிநடத்துகிறார். 
2011 தேசிய மக்கள் தொகை கணக்கெடுப்பின் கீழ்  காரைக்கால் நகராட்சியின் மொத்த மக்கள் தொகை - 86838, ஆண்களின் மக்கள் தொகை - 42261, பெண்களின் மக்கள் தொகை - 44577.

வரலாறு  
12-03-1880 முதல் பிரெஞ்சு அரசாங்கத்தின் பிரெஞ்சு பெருநகர தீர்ப்பாணை மூலம் 12 வார்டுகள் கொண்ட நகராட்சியாக உருவாக்கப்பட்டது. ஒவ்வொரு வார்டுக்கும் ஒரு மக்கள் பிரதிநிதி அந்த வார்டில் இருந்து தேர்ந்து எடுக்கப்பட்டனர். அவர்களது பதவி காலம் 6 ஆண்டுகள்.

நகராட்சியில் உள்ள சட்டமன்ற தொகுதிகள்
காரைக்கால் வடக்கு சட்டமன்றத் தொகுதியில் காரைக்கால் நகராட்சியின் 1, 2, 3, 4, 5, 8, 9 ஆகிய வார்டுகள்
காரைக்கால் தெற்கு சட்டமன்றத் தொகுதியில் காரைக்கால் நகராட்சியின் 6, 7, 10, 11, 12, 13, 14, 15, 16, 17 ஆகிய வார்டுகள்

நகராட்சி எல்லைக்குள் உள்ள வருவாய் கிராமம்
அக்கரைவட்டம் 
கீழமனை
கீழகாசாக்குடி
தலத்தெரு
கீழவெலி 
காரைக்கால் 
கோவில்பத்து

நகராட்சி வார்டுகள்
கீழகாசாக்குடி(பெண்களுக்கு ஒதுக்கப்பட்டது)
தலத்தெரு 
அம்மன்கோவில்பத்து (பெண்களுக்கு ஒதுக்கப்பட்டது)
கோவில்பத்து 
புளியங்கொட்டை சாலை (பெண்களுக்கு ஒதுக்கப்பட்டது)
தர்மபுரம்
தண்ணீர் தொட்டி (பெண்களுக்கு ஒதுக்கப்பட்டது)
வளத்தெரு 
மைதீன்பள்ளி (பெண்களுக்கு ஒதுக்கப்பட்டது)
அம்மையார் கோயில் 
காதர்சுல்த்தான்
கொத்துகுளம்
அந்தோனியார் கோயில் 
மாதாகோயில்
மதகடி 
கிராம்புத்தோட்டம் 
ஓடுதுறை(பெண்களுக்கு ஒதுக்கப்பட்டது)
அக்கரைவட்டம்

நகராட்சியிலுள்ள பள்ளிகள்

அரசுப் பள்ளிகள் 
ஆரம்பப் பள்ளி - 13
நடுநிலைப் பள்ளி - 1
உயர்நிலைப்பள்ளி - 8
மேல்நிலை - 3

தனியார் பள்ளிகள் 
ஆரம்பப் பள்ளி - 7
நடுநிலைப் பள்ளி - 3
உயர்நிலைப்பள்ளி - 8
மேல்நிலை - 6

மேலும் பார்க்க
காரைக்கால் வட்டம்

வெளியிணைப்புகள்
 http://www.censusindia.gov.in/2011-prov-results/paper2-vol2/data_files/Puducherry/Chapter/Chapter-4.pdf 
 http://karaikal.gov.in/
 http://eci.nic.in/eci_main/CurrentElections/CONSOLIDATED_ORDER%20_ECI%20.pdf 
 http://schooledn.puducherry.gov.in/HTML/statistics/schl201516/govtpvt.pdf
 http://statistics.puducherry.gov.in/new%20update/ATA%20GLANCE%202015/PUDUCHERRY%20AT%20A%20GLANCE.pdf 

காரைக்கால் மாவட்டம்
காரைக்கால்
அணுக்கரு ஆற்றல் மூலம் இயங்கும் நீர்முழ்கிக் கப்பல்

அணுக்கரு ஆற்றல் மூலம் இயங்கும் நீர்முழ்கிக் கப்பல் என்பது  அணு உலை மூலம்  விசையூட்டப்பட்ட உந்துதல் கொண்ட நீர்முழ்கிக் கப்பல் ஆகும். அணு உலை மூலம் உற்பத்தியாகும் ஆற்றல் மிக அதிகநேரம் கடலின் அடியில் மூழ்கி இருந்து செயல்பட முடியும். அதிக தூரம் அதிவிரைவாக பயணிக்க முடியும். இது போன்ற நீர்முழ்கிக் கப்பலின்  ஆயுட்காலம் சுமார் 25 ஆண்டுகள் ஆகும். ஒருமுறை அணுஉலையில் நிரப்பப்படும் எரிபொருள் அதன் ஆயுட்காலம் வரை மறுமுறை நிரப்ப தேவை இல்லை .

வரலாறு 
அமெரிக்கா கடற்படை ஆராய்ச்சிக்கூடத்தில் உலகில் முதல்முறையாக 1939 ஆம் ஆண்டு அணுக்கரு ஆற்றல் மூலம் இயங்கும் நீர்முழ்கிக் கப்பல் பற்றிய யோசனை ரோஸ் கன் (ROSS  GUNN ) என்பவரால் முன் மொழியப்பட்டது

மேற்கோள்கள் 
http://www.naval-technology.com/projects/astute/

நீர்மூழ்கிக் கப்பல்கள்
அமெரிக்கக் கண்டுபிடிப்புகள்
ஆக்டாடெசீன்

ஆக்டாடெசீன் (Octadecene ) என்பது C18H36 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இரட்டைப் பிணைப்பு இடம்பெற்றுள்ள இடத்தைப் பொறுத்து ஆக்டாடெசீன் சேர்மத்திற்கு பலமடங்கு உள்ளமைப்பு மாற்றியங்கள் உள்ளன, ஆல்பா ஒலிபீன் வகையான 1- ஆக்டாடெசீன் விலைமலிவான கரைப்பானாகும். ஒலியிக் அமிலத்துடன் இணக்கமுடைய இக்கரைப்பானின் கொதிநிலை 315 பாகை செல்சியசு ஆகும். 

கூழ்ம குவாண்டம் புள்ளிகள் தயாரிக்கும் தொகுப்பு முறையில் ஆக்டாடெசீன்கள் பயன்படுத்தப்படுகின்றன. ஆனால், அது இது போன்ற டௌதெர்ம் ஏ அல்லது தெரிமினால் 66 போன்ற வெப்ப பரிமாற்ற திரவங்கள் இதற்கு மாற்றாக இருக்க  முடியும் எனக் கருதப்படுகிறது

மேற்கோள்கள் 

ஆல்க்கீன்கள்
 நீரகக்கரிமக் கரைப்பான்கள்
சுழலும் நடனப்பெண்

சுழலும் நடனப்பெண் (Spinning Dancer) அல்லது நிழலுருத் தோற்றமயக்கம் (silhouette illusion) என்பது, இயங்கும், இருநிலை ஒளியியல் தோற்றமயக்கம் ஆகும். இது ஒற்றைக் காலில் சுழலும் ஒரு பெண் நாட்டியக் கலைஞரது உருவத்தைக் காட்டுகிறது. 2003 இல் வலைத்தள வடிவமைப்பாளர் நொபுயூக்கி கயாகரா என்பவரால் உருவாக்கப்பட்ட இதன் தோற்ற மயக்கம், உருவம் சுழலும் திசை தொடர்பானது. இதைப் பார்க்கும் சிலர் முதலில் உருவம் மணிக்கூட்டுத் திசையில் (மேலிருந்து பார்க்கும்போது) சுழல்வதாகக் காண்பர். சிலருக்கு உருவம் மணிக்கூட்டுத் திசைக்கு எதிர்த் திசையில் சுழல்வதாகத் தெரியும். சிலவேளைகளில் சடுதியாக இது எதிர்த்திசையில் சுழல்வதாகத் தெரியும்.

காரணம் 
ஆழத்துக்கான காட்சிக் குறிப்புகள் இல்லாததாலேயே இந்தத் தோற்ற மயக்கம் ஏற்படுகிறது. நடனப்பெண்ணின் கை பார்ப்பவர்களின் இடப்பக்கம் இருந்து வலப்பக்கமாக நகரும்போது, அது பார்ப்பவருக்கும் பெண்ணின் உடலுக்கும் இடையில் செல்லக்கூடும் (இந்த நிலையில் பெண் தனது வலது காலில் மணிக்கூட்டுத் திசைக்கு எதிர்த் திசையில் சுற்றுவதாகத் தோன்றும்), அல்லது பெண்ணின் உடலுக்குப் பின்புறமாகச் செல்லக்கூடும் (இந்த நிலையில் பெண் தனது இடது காலில் மணிக்கூட்டுத் திசையில் சுற்றுவதாகத் தெரியும்).

பெண் வலப்பக்கம் அல்லது இடப்பக்கம் பார்த்துக்கொண்டு நிற்கும்போது, மார்பும், குதிரைவால் தலைக்கட்டும் பெண் பார்க்கும் திசையைத் தெளிவாகக் காட்டும். ஆனாலும், எது வலக்கால் எது இடக்கால் என்பதில் தெளிவு இருக்காது. பெண் வலப்பக்கம் அல்லது இடப்பக்கம் பார்க்கும் திசையில் இருந்து விலகும்போது பெண்ணின் பார்வை பார்ப்பவரை நோக்கி அல்லது எதிர்த் திசையில் இருப்பதாகத் தெரியக்கூடும் இதனால், சிலருக்குக் கொஞ்சம் முன்புறம் திரும்பிப் பார்ப்பதாகத் தெரியும் போது வேறு சிலருக்குச் சற்றுப் பின்புறம் திரும்பிப் பார்ப்பதுபோல் தெரியும். பெண்ணின் மார்பும், குதிரைவாலும் பார்வையாளர்களின் பார்வைத் திசையோடு ஒரே கோட்டில் வரும்போது பெண் எந்தப்பக்கம் பார்க்கிறார் என்று தெரியாது. சிலர் நேரே முன்பக்கம் பார்ப்பதாகவும் வேறு சிலர் அத்திசைக்கு 180 பாகை விலகி எதிர்த்திசையில் பார்ப்பதாகவும் கொள்வர்.

பார்வையின் உளவியல் 
நிழலுருக்கள் பெரும்பாலும் மணிக்கூட்டுத்திசையிலேயே சுற்றுவதுபோல் தெரிவதாக நிறுவப்பட்டுள்ளது. இணையவழி ஆய்வொன்றில் பங்குபற்றிய 1600 பேரில் ஏறத்தாழ மூன்றில் இரண்டு பங்கினர் தொடக்கத்தில் மணிக்கூட்டுத் திசையில் சுற்றுவதாகவே உணர்ந்தனர். அத்துடன், முதலில் மணிக்கூட்டுத் திசையில் சுற்றுவதாக உணர்ந்தவர்கள் மறு திசையில் சுழல்வதுபோல் பார்ப்பதற்குக் கூடிய சிரமப்பட்டனர்.

இருநிலைப் பார்வை 
பார்ப்பவரின் பார்வையைப் பொறுத்து சுழல்வதாகத் தெரியும் திசை எத்தனை முறை வேண்டுமானாலும் மாறலாம். நெக்கெர் கனசதுரத்தில் மேலிருந்தோ கீழிருந்தோ பார்ப்பதாக மாறிமாறித் தெரிவதுபோல், இது இருநிலைத் தோற்றங்களில் காணும் பொதுவான அம்சம் ஆகும். இவ்வாறு மாறிமாறித் தெரிவது தன்னியல்பாக நிகழ்வது. இதற்கு தூண்டல் மாற்றமோ பார்வையாளரின் விருப்பமோ தேவையில்லை.

கூடுதல் பகுப்பாய்வு

மேற்கோள்கள் 

தோற்றமயக்கங்கள்
மானாமதுரை சோமநாதசுவாமி கோயில்

மானாமதுரை சோமநாதசுவாமி கோயில் (Manamadurai Someswarar Temple, Sivaganga)  தமிழ்நாட்டில் சிவகங்கை மாவட்டம், மானாமதுரை என்னும் ஊரில் அமைந்துள்ள சிவன் கோயிலாகும்.

அமைவிடம் 
கடல் மட்டத்திலிருந்து சுமார் 94 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 9°41'36.6"N, 78°27'07.9"E (அதாவது, 9.693502°N, 78.452205°E) ஆகும்.

வரலாறு 
இக்கோயில் பத்தாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் சோமநாத சுவாமி, ஆனந்தவள்ளி அம்மன் சன்னதிகளும், விநாயகர், சுப்பிரமணியர், பைரவர், சதாசிவ பிரம்மேந்திராள் உபசன்னதிகளும் உள்ளன. இங்குக் கோயில் தேர், கோயில் கல்வெட்டு போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

தொன்மம் 
சந்திரன் 27 நட்சத்திங்களை மனைவிகளாகக் கொண்டிருக்கிறான். அந்த மனைவிகளில் ரோகிணி, கார்த்திகை ஆகிய இருவர் மீது மட்டும் மிகுதியான அன்புகொண்டவனாக இருக்கிறான். இதைக்கண்டு கோபமுற்ற அவனது மற்ற மனைவிகள் இதுபற்றி தம் தந்தை தட்சனிடம் முறையிடுகின்றனர். இதைக் கேட்டு சினமடைந்த தட்சன், சந்திரனுக்குச் சாபம் கொடுக்கிறான். சாபத்தினால் வெப்பு நோயால் பாதிக்கப்பட்டு, சந்திரன் தேயத் தொடங்குகிறான். தன் சாபத்துக்கு விமோச்சனம் என்றவென்று அகத்தியரிடம் சந்திரன் கேட்கிறான். அதற்கு அவர் வடக்கில் இருந்து தெற்கு நோக்கிப் பாயும் ஆற்றின் மேற்குக் கரையில் உள்ள வில்வ வனத்தில் உள்ள லிங்கத்தை கோயில்கட்டி வணங்கினால் இந்தப்பிணி நீங்கும் என்று கூறினார். அதன்படியே சந்திரனும் செய்து தன் பிணியை நீக்கிக்கொண்டான். மேலும் சந்திரனின் வேண்டுகோளுக்கு இணங்க, சிவபெருமான் தன் திருமுடியில் சந்திரனுக்கு இடம் தந்ததாக கோயில் தல வரலாறு தெரிவிக்கிறது.

பூசைகள் 
இக்கோயிலில் காரணாகம முறைப்படி நான்கு காலப் பூசைகள் நடக்கின்றன. சித்திரை மாதம் 8ம் திருநாள் மற்றும் 9ம் திருநாள் முக்கிய திருவிழாவாக நடைபெறுகிறது. ஆடி மாதம் திருவிழா நடைபெறுகிறது. சித்திரை மாதம் தேரோட்டம் நடைபெறுகிறது. மார்கழி மாதம் தேய்பிறை அஷ்டமியன்று உலக ஜீவராசிகளுக்கு படியளக்கும் விழா நடத்தப்படுகிறது.

மேற்கோள்கள் 

சிவகங்கை மாவட்டத்திலுள்ள சிவன் கோயில்கள்
உழவன் மகன் (திரைப்படம்)

உழவன்  மகன் (Uzhavan Magan)   1987 ஆம் ஆண்டு வெளிவந்த தமிழ் மொழித் திரைப்படம் ஆகும். இந்த திரைப்படத்தில் நடிகர் விஜயகாந்த் இரண்டு கதாபாத்திரத்தில் நடித்துள்ளார். இப்படத்தின் இயக்குநர் அரவிந்தராஜ், தயாரிப்பாளர் இப்ராஹிம் ராவுத்தர், திரைக்கதை ஆசிரியர் ஆபாவாணன், இசையமைப்பாளர் மனோஜ் கியான்,
ஒளிப்பதிவாளர் ரமேஷ் குமார், படத்தொகுப்பாளர் ஜெயச்சந்திரன் ஆவர். இத்திரைப்படம் 21 அக்டொபர் 1987 அன்று வெளியிடப்பட்டது.

கதாபாத்திரங்கள்   
 விஜயகாந்த் 
 ராதிகா 
 ராதா 
 ராதாரவி 
 எம். என். நம்பியார்
 மலேசியா வாசுதேவன் 
 எஸ். எஸ். சந்திரன் 
 செந்தில்
 கோவை சரளா
மற்றும் பலர் நடித்துள்ளனர்.

பாடல்கள் 
இந்த படத்தில் 6 பாடல்கள் உள்ளன. பாடல்களை பாடியவர்கள் TMS, மலேசியா வாசுதேவன், எஸ். பி. பாலசுப்ரமணியம், விஜயா, சசிரேகா.

மேற்கோள்கள் 

 http://www.gomolo.com/uzhavan-magan-movie/11097

வெளி இணைப்புகள் 
 

1987 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜயகாந்த் நடித்துள்ள திரைப்படங்கள்
ராதிகா நடித்த திரைப்படங்கள்
ராதா நடித்த திரைப்படங்கள்
ராதாரவி நடித்த திரைப்படங்கள்
எம். என். நம்பியார் நடித்த திரைப்படங்கள்
மலேசியா வாசுதேவன் நடித்த தமிழ்த் திரைப்படங்கள்
செந்தில் நடித்த திரைப்படங்கள்
கோவை சரளா நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
இணைந்த கைகள்

இணைந்த கைகள் (Inaindha Kaigal) 1990ஆம் ஆண்டு வெளிவந்த தமிழ் மொழி திரைப்படம். இந்த திரைப்படத்தில் நடிகர் அருண் பாண்டியன் மற்றும் ராம்கி   நடித்துள்ளனர். இப்படத்தை இயக்கியவர் -என். கே. விசுவநாதன் . இதன் தயாரிப்பு மற்றும் திரைக்கதை ஆசிரியர் ஆபாவாணன் ஆவார்.  கியான் வர்மா இசையமைக்க  ஒளிப்பதிவினை என். கே. விசுவநாதன் செய்துள்ளார். இப்படத்தொகுப்பிளை அசோக் மேத்தா மேற்கொள்ள, இப்படம்  02 ஆகத்து 1990-ல் வெளியானது. 
160  நிமிடங்கள் ஓடும் படம் .
இந்த திரைப்படம் ஹிந்தி மற்றும் தெலுங்கு மொழிகளிலும் ஒலிச்சேர்க்கை செய்யப்பட்டது .

கதாபாத்திரம்
அருண்பாண்டியன் 
ராம்கி 
நிரோஷா 
சிந்து 
நாசர் 
செந்தில் 
ஸ்ரீவித்யா 
குள்ளமணி

பாடல்கள் 
இத்திரைப்படத்திற்கு மனோஜ் கியான் இசையமைத்திருந்தனர். பாடல் வரிகளை ஆபாவாணன் எழுதியிருந்தார்.

மேற்கோள்கள்

 http://www.imdb.com/title/tt0482677/
 http://www.jointscene.com/movies/kollywood/Inaindha_Kaigal/11192

வெளி இணைப்புகள்
 Webarchive|url=https://web.archive.org/web/20120102154446/http://www.jointscene.com/movies/Kollywood/Inaindha_Kaigal/11192 |date=2012-01-02 }}

1990 தமிழ்த் திரைப்படங்கள்
இந்தியத் தமிழ்த் திரைப்படங்கள்
நாசர் நடித்த தமிழ்த் திரைப்படங்கள்
செந்தில் நடித்த திரைப்படங்கள்
ஸ்ரீவித்யா நடித்த திரைப்படங்கள்
சார்லி நடித்த திரைப்படங்கள்
பெண்களுக்கான சொத்துரிமை

பெண்களுக்கான சொத்துரிமை (women's property rights) என்பது சமூகத்தில் வாழும் பெண்களுக்கு சொத்துக்களை நிர்வகிக்கவும், மேலும் பரம்பரையாக வரும் சொத்துக்களை அனுபவிக்கவும் வழங்கப்படும் உரிமைகள் ஆகும். பெண்களுக்கு சொத்துரிமை வழங்கும் வழக்கம் நாடுகளுக்கு நாடு வேறுபடுகின்றது. பெண்களுக்கு சொத்துரிமை அளிப்பதில் மக்களின் கலாச்சாரம், பழக்கவழக்கங்கள், அரசியல் போன்றவைகள் அதிக ஆதிக்கம் செலுத்துகின்றன. பல நாடுகளில் இன்னும் பெண்களுக்கு சொத்துரிமை வழங்காததன் காரணமாக இன்று உலக சமுதாயம் பல சவால்களை தற்சமயம் எதிர்கொண்டு வருகிறது. முக்கியமாக கல்வியறிவின்மை, குடும்ப வறுமை, ஆரோக்கியக்குறைவு போன்றவைகள் பெரும் பிரச்சனையாக உருவெடுத்துள்ளன. இவைகள் பெண்களுக்கு சொத்துரிமை வழங்குவதன் அவசியத்தை வலியுறுத்துகின்றன.

உலகம் தழுவிய அளவில் பெண்களின் நிலை
உலகம் முழுவதும் உற்பத்தித் துறை, விவசாயம், தொழிற்சாலைகள், சிறு குறு தொழில்களில் பெண்களின் பங்களிப்பு அதிகமாக இருக்கிறது. பல நாடுகளில் பெண்களின் மூலமாக வரும் வருமானம் மட்டுமே பல குடும்பங்களின் வாழ்வாதாரமாக இருக்கிறது. உலக அளவில் வறுமைக் கோட்டிற்கு கீழ் வாழும் 40 சதவீத குடும்பங்களுக்கு பெண்களே தலைமை வகிக்கிறார்கள். உலகில் மூன்றில் ஒரு பங்கு மகளிர் சாியான அடிப்படை வசதிகள் கூட இன்றி வாழ்கிறார்கள் என்கிறது ஒரு ஆய்வு. உலக அளவில் விவசாயிகளால் தூவப்படும் விதைகளில் 60 முதல் 80 சதவீதம் பெண் விவசாயிகளால் தான்  தூவப்படுகிறதாம்.

சொத்துரிமைகளில் பெண்களின் நிலை
என்ன தான் விவசாயத்துறையில் பெண்கள் மகத்தான பங்களிப்பு அளித்தாலும், அவா்களுக்கு சொத்துரிமை என்பது தொடா்ந்து மறுக்கப்படுகிறது. நில உரிமை மாற்றப்படும் போது அவா்கள் புறக்கணிக்கப்பட்டே வந்திருக்கிறார்கள். அதற்கு முக்கிய காரணமாக கூறப்படுவது நில உரிமை மாற்ற சபையில் ஆண்களின் ஆதிக்கம் அதிகமாக இருப்பதே ஆகும்.

இந்தியாவில் பெண்களுக்கான நிலை
பண்டைய இந்தியாவில் பெண்களுக்கு சொத்துரிமை மறுக்கப்பட்டுள்ளது. மிதக்ஸரா, தாயபாகா போன்ற பள்ளிகளின் கொள்கைகள் பெண்களுக்கு சொத்துாிமை வழங்குவதை எதிா்த்தது. ஆனால், சுதந்திர இந்தியாவில் பெண்களுக்கு சொத்துரிமை படிப்படியாகத் தான் வழங்கப்பட்டது. இந்திய அரசமைப்பு சட்டத்தின் சரத்து 15 (1) குடிமக்களை பாலின ரீதியாக வேறுபடுத்துவது கூடாது என்பதை வலியுறுத்துகிறது. இது பெண்களுக்கு சொத்துரிமை வழங்க வழி செய்த மகத்தான சட்ட வாக்கியம் என்று பெண்ணியவாதிகளால் கருதப்படுகின்றது. அதன் பின்னர் 1956ம் ஆண்டு கொண்டுவரப்பட்ட இந்து வாரிசுரிமைச் சட்டம் பெண்களுக்கும் சொத்துரிமை வழங்கப்பட வழிவகை செய்தது. பின்னா் 2005 ஆம் அமல்படுத்தப்பட்ட திருத்தச் சட்டத்தின் படி பெண் பிள்ளைகளும் ஆண் பிள்ளைகளை போல தம் முன்னோர்களின் சொத்துக்களுக்கு உரிமை கொண்டாட முடிந்தது. தற்போதும் அந்த முறைப்படியே பாகப்பிரிவினை இந்தியா முழுவதும் நடைபெறுகிறது. இது இந்தியப் பெண்களுக்கு வழங்கப்பட்டுள்ள மிகப் பொிய உரிமையாக சமூக வல்லுநர்களால் கருதப்படுகிறது.

மேற்கோள்கள்

பெண்களின் உரிமைகள்
சட்டம்
தர்மதுரை (2016 திரைப்படம்)

தர்மதுரை 2016 இல் வெளியான இந்தியத் தமிழ்த் திரைப்படமாகும். சீனு இராமசாமி இயக்கத்தில் வெளிவந்த இப்படத்தில் விஜய் சேதுபதி முக்கியக் கதாபாத்திரங்களில் நடிக்க, ஐஸ்வர்யா ராஜேஷ், சிருஷ்டி டங்கே, தமன்னா, கஞ்சா கறுப்பு ஆகியோர் நடித்திருந்தனர். ராதிகா சரத்குமார் படத்தில் சிறப்பு கதாபாத்திரத்தில் நடித்திருந்தார். இந்தப் படத்திற்கு யுவன் சங்கர் ராஜா இசையமைத்திருந்தார். 2016 ஆம் ஆண்டில் விஜய் சேதுபதி நடிப்பில் வெளிவந்த நான்காவது திரைப்படம் இது. பாடல்கள் மற்றும் விஜய் சேதுபதியின் நடிப்பால் ரசிகர்கள் மதிப்பில் நன்மதிப்பைப் பெற்றது. இந்தத் திரைப்படம் 64 ஆவது தேசிய திரைப்பட விருதுகள் விழாவில்  வைரமுத்துவிற்கு சிறந்த பாடலுக்கான பரிசைப் பெற்றது.

நடிப்பு
விஜய் சேதுபதி - மருத்துவர் தர்மதுரை
தமன்னா - சுபாஷினி
ஐஸ்வர்யா ராஜேஷ் - அன்புச்செல்வி
சிருஷ்டி டங்கே - டாக்டர் ஸ்டெல்லா
 ராதிகா சரத்குமார் - பாண்டியம்மா
 கஞ்சா கறுப்பு - கோபால் 
 சௌந்தரராஜா - அர்ஜுன்

மேற்கோள்கள்

வெளி இணைப்புகள் 
 

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
விஜய் சேதுபதி நடித்த திரைப்படங்கள்
தமன்னா நடித்த திரைப்படங்கள்
ராதிகா நடித்த திரைப்படங்கள்
ஐஸ்வர்யா ராஜேஷ் நடித்த திரைப்படங்கள்
சீனு இராமசாமி இயக்கிய திரைப்படங்கள்